Alla lihthanke piirmäära jääva hanke „Roosna-Alliku mõisa (Põhikooli) akende restaureerimine 2025“ hankedokument.

Paide Linnavalitsus (asukoht Järva maakond, Paide linn, Paide linn, Keskväljak 14, 72711 Järva maakond, registrikood 77000246, tel 3838600) teeb pädevatele pakkujatele ettepaneku esitada pakkumus vastavalt hankedokumentides sisalduvatele tingimustele.

1. Riigihanke nimetus: „Roosna-Alliku Põhikooli (mõisa) akende restaureerimine“.
2. Hankija (tellija) andmed:
	1. Paide linnavalitsus, Keskväljak 14, Paide.
	2. Kontaktisik: Enn Mäger, Paide Linnavalitsus, Ehituse peaspetsialist, tel 5077131, enn.mager@paide.ee ).
	3. Kontaktisik objektil: Roosna-Alliku Põhikooli majandusjuhataja Mikk Vissak, tel 56665325.
	4. Küsimuste korral saata küsimus e-postiga. E-posti küsimusele antakse siduv vastus, suuliselt saadud vastus ei pruugi olla siduv.
3. Hankelepingu eseme tehniline kirjeldus.
	1. Varasemates restaureerimise etappides restaureerimata aknaplokkide restaureerimine toimub analoogselt varem tehtud restaureerimisega, st restaureerimine nii tehnilises kui ka arhitektuurses mõttes on identne varasema restaureerimisega, lähtutakse muinsuskaitse järelevalveametnike juhistest, avatäited muudetakse maksimaalselt soojapidavaks. Restaureerimata on esimese korruse aknad A-1 kuni A-7 ja A-25 kuni A-33 (vt Esimese korruse plaan-2.pdf), mille hulgast hankija valib sõltuvalt enda rahalistest vahenditest ja pakkumuste hinnast, millised aknad restaureeritakse käesoleva lepingu raames.
		1. Aknakomplektina käsitletakse avatäidet kogu ulatuses, sh kahekordse akna puhul nii sise- kui ka välisakent, mitmetiivalise akna puhul kõiki tiibasid, aknapõski, -piitasid, aknalengi, avatäite põski, aknalauda, suluseid, tihendeid jne.
	2. Pakkumuse ettevalmistamisel ja esitamisel pakkuja vaatab ja mõõdab üle restaureerimisele kuuluvad aknad, tutvub ja võtab teadmiseks akende seisukorra, töötingimused ja muud objektiivsed asjaolud. Kui tegelik olukord ja hankija poolt ette antud andmed ei ühti, on siduv tegelik olukord.
	3. Hankijal on tööde teostamiseks piiratud ulatuses raha. Sõltuvalt edukaks tunnistatud pakkumuse maksumusest (ühikuhindadest), otsustab hankija, mitu ja millised aknad käesoleva hanke alusel restaureeritakse.
	4. Pakkuja arvestab pakkumuse koostamisel ja tööde teostamisel hoone algupärase olemusega ja Muinsuskaitseameti nõuetega (selgitab need välja pakkumuse koostamise käigus).
	5. Pakkuja (Töövõtja) teostab iseseisvalt kõik toimingud, mis on vajalikud muinsuskaitsealuse objekti restaureerimisel, sh lubade taotlemised, kooskõlastused, teatised jne Muinsuskaitseametile ja Muinsuskaitseametilt; konsulteerib ja juhendab tellijat (hankijat) tema poolt tehtavate toimingute osas (nende olemasolul).
	6. Pakkuja (Töövõtja) teostab iseseisvalt kõik restaureerimisega seotud tegevused, sh ruumide ettevalmistamine tööde teostamiseks, tööde teostamine nii objektil kui ka oma töökojas (transport, materjalide ja detailide hankimine, avade ajutine sulgemine ajaks, kui aken või selle osa on ajutiselt hoonelt eemaldatud, restaureerimistööde teostamine, restaureeritud akende tagasipaigaldamine, sobitamine ja reguleerimine, tihendite paigaldamine, suluste korrastamine, vajadusel asendamine.
	7. Tööde teostamisel väldib töövõtja kõrvaliste isikute sattumise tema kontrolli all olevasse hoonesse ja kaitseb seda ilmastikumõjude eest. Ei jäta hoonesse sissepääse kontrollimatult avatuks, ei luba hoonesse kõrvalisi isikuid ajal, kui hoone on tema tegeliku kontrolli all, ei jäta eemaldatuks ja sulgemata samaaegselt sama akna sisemisi ja välimisi raame, vähemalt välimiste raamide eemaldamisel kaitseb seda aknaava sademete sattumise eest hoone konstruktsioonidesse ja ruumidesse (katab aknaava kilega või kaitseb muul sarnasel viisil.
	8. Pakkuja (töövõtja) tööde lõppedes viib töömaa ruumid samasse olukorda, nagu need olid enne tööde alustamist (koristab tööde teostamisel tekkinud prahist, materjalijäätmetest, eemaldab tellingud ja muud abivahendid, paigaldab enda poolt ümberpaigutatud ruumide sisustuse endistesse kohtadesse, puhastab töö käigus määrdunud pinnad jne.
	9. Tööd põhimahus teostatakse perioodil 01.07.2025 kuni 20.08.2025. Pärast seda perioodi hakkab koolis uueks õppeaastaks valmistumine ja uus õppeaasta, mil restaureerimisega seotud tegevused võivad oluliselt segada kooli tavapärast tegvust. Enne 01.07.2025 ja peale 20.08.2025 teostatavad tegevused toimuvad kooli poolt kooskõlastataval viisil, kusjuures võimalike kitsendavate tingimuste tõttu ühikuhindasid ei korrigeerita. Kõik restaureerimisega seotud tegevused lõpetatakse hiljemalt 01.11.2025
	10. Kõik tööd tehakse vastavalt heale ehitustavale ja tulem peab sobima antud hoonega ning Muinsuskaitseameti nõuetega.
	11. Tööde koosseisu kuuluvad ka need tööd ja tegevused, mis tavapäraselt kuuluvad analoogsete tööde koosseisu (objekti piiramine ja tähistamine, et vältida kõrvaliste isikute sattumist töömale nii objekti kahjustamise vältimiseks kui ka isikute kaitsmiseks vastavate ohtude eest), objekti jooksev ja tööde lõpetamise järgne koristus, prügi äravedu, enda poolt rikutud pindade jne taastamine esialgsel kujul jne. Pakkuja ei eelda, et kasutusvalmis objekti valmimiseks teeb töid või kulutusi veel keegi peale töövõtja.
	12. Tööde teostamiseks objektil vajaliku elektri, vee kindlustab tellija hoones olemasolevate väljavõtete baasil. Spetsiaalsete väljavõtete rajamise kohustus tellijal puudub.
	13. Remondiobjekt on lasteasutus ja töövõtja käitub seal vastavalt lasteasutuste nõuetele.
	14. Enne pakkumuse esitamist pakkuja tutvub hoolega remonditavate objektidega, määrab vastavad töömahud, arvestab vastavate töötingimustega.
4. Hankelepingu põhilised tingimused
	1. Eduka pakkumuse teinud isikuga (isikutega) sõlmitakse hankeleping.
	2. Hankelepingu sõlmimisel rakendatakse hankedokumendis ja selle lisades toodud nõudeid ja tingimusi.
	3. Kõik hankelepingu täitmisega seotud otsesed ja kaudsed kulud sisalduvad lepingu maksumuses ja need kannab töövõtja, kui hankedokumendist ei tulene teisiti.
	4. Hankelepingut rahastatakse Paide linna eelarvest. Tasumine toimub mitte sagedamini kui 1 kord kuus vastavalt täielikult restaureeritud ja tellijale üle antud akendele 20 päeva jooksul peale tellija poolt aktsepteeritud akti ja töövõtja poolt läbi arvekeskuse esitatud arve alusel, kui ei lepita teisiti kokku.
	5. Tellijal ei ole kohustust tasuda eelnevalt kokku leppimata lisatööde ja -kulutuste eest.
	6. Tellijal on õigus (enne tasumist) nõuda töövõtjalt selgitusi ja/või dokumente tööde ja kasutatud materjalide kohta.
	7. Edukaks tunnistatud pakkuja on kohustatud hankelepingu sõlmima 7 päeva jooksul edukaks tunnistamisest. Nõude pakkujapoolse rikkumise puhul on hankijal õigus see pakkumus tagasi lükata ja viia läbi uus pakkumuste hindamine või korraldada uus hange.
5. Pakkujale esitatavad kvalifikatsiooninõuded ning kvalifikatsiooni kontrollimine.
	1. Pakkujate individuaalse seisundi nõuded.
		1. Pakkuja on registreeritud äriregistris.
	2. Pakkujate ja taotlejate tehniline ja kutsealane pädevus.
		1. Pakkujal peab olema pädevus mälestise ning maailmapärandi objektil asuva ehitise konserveerimise ja restaureerimiseks. Hankija kontrollib andmebaasist. Pakkuja esitab vastava tõendi hankija nõudmisel
		2. Pakkujal peab olema piisav hiljutine kogemus analoogsete tööde teostamiseks. Nõue on täidetud, kui pakkuja on alates 01.01.2024 kuni pakkumuse esitamise tähtajani teostanud avatäidete edukat restaureerimist vähemalt 18 000 euro väärtuses (edukalt lõpetatud tööd). Pakkuja esitab tellija(te) kinnituskirja(d) tööde eduka teostamise kohta koos objekti, tööde kirjelduse, teostamise aja ja rahalise mahu äranäitamisega. Tuginemisel Paide Linnavalitsuse ja Paide linna asutuste tellimisel teostatud töödele ei ole kinnituskirja esitamine kohustuslik.
6. Pakkumuse struktuur ja nõutud dokumentide loetelu ning pakkumuse märgistamise nõuded. Pakkuja esitab :
	1. Lisa 1 vormikohase pakkumus ja sellele lisatud dokumendid esitada (pakkuja seadusliku esindaja poolt digitaalselt allkirjastatult) e-posti aadressile enn.mager@paide.ee hiljemalt 07.05.2025 kella 13.00-ks. Märgusõnaks „Roosna-Alliku aknad 2025“.
	2. Ühispakkumuse puhul lisada ühispakkujate volikirjad nende esindajale volituste andmise kohta;
7. Pakkumuste avamise täpne koht ja aeg
	1. Hankija avab pakkumused ilma pakkujate juuresolekuta
	2. Pakkumuste tagasilükkamine. Hankijal on õigus tagasi lükata kõik pakkumused, kui
	3. kõigi vastavaks tunnistatud pakkumuste maksumused ületavad hankelepingu eeldatavat maksumust;
	4. ükski pakkumus ei vasta hankedokumentides kehtestatud tingimustele.
8. Täiendava teabe nõudmise õigus.
	1. Infovahetus hankija ja pakkujate vahel toimub e-posti vahendusel.
	2. Hankijal on õigus nõuda vajadusel pakkuja kvalifikatsiooni tõendamise kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või hankijat rahuldavate selgituste mittesaamisel on hankijal õigus pakkuja tunnistada kvalifikatsiooninõuetele mittevastavaks.
	3. Hankijal on õigus nõuda vajadusel pakkumuse kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkumus tunnistada hankedokumentide nõuetele mittevastavaks.
9. Läbirääkimiste pidamine
	1. Hankija jätab endale õiguse pidada pakkujatega läbirääkimisi pakkumuse ja hankelepingu täpsustamiseks. Läbi võidakse rääkida tehnilise lahenduse, tööde koosseisude ja mahtude ning maksumuse, tööde teostamise ajagraafiku ja muude pakkumuse oluliste näitajate osas.

Hankija võib anda pakkujatele võimalus pakkumuste korrigeerimiseks.

1. Pakkumuse edukaks tunnistamine
	1. Hankijal on õigus pakkumus edukaks tunnistada kas kogu pakkumuse või selle osa suhtes (sõltuvalt pakkumuste maksumusest ja tellija maksejõust). Edukaks tunnistatakse tellijale soodsaim pakkumus, lähtuvalt pakkumuse maksumusest, tööde kestvusest ja ajast, kasutatavast tehnoloogiast ja töökorraldusest.

Lisa 1

Saata enn.mager@paide.ee

Hiljemalt 07.05.2025 kella 13.00-ks

Alla lihthanke piirmäära jääva hanke „Roosna-Alliku mõisa (Põhikooli) akende restaureerimine 2025“ hankedokument.

 PAKKUJA KINNITUSED JA pakkumus

Hankija Paide Linnavalitsus, registrikood 77000246,

Pakkuja:

 Nimi ……………………………….

 Registrikood ………………………………..

 Postiaadress ………………………………..

 E-post ……………………………….

 Telefon ……………………………….

 Pakkuja kontaktisik (esindaja või volitatud esindaja) pakkumuse osas

 Nimi ………………………………

 E-post ……………………………….

 Telefon……………………………….

Seoses oma pakkumuse esitamisega kinnitame, et (korrigeerida teksti, et väited kehtiksid pakkuja kohta)

1. Oleme hoolega tutvunud objektiga ja selle remondi tingimustega, määranud tööde mahud ja kontrollinud üle tööde koosseisu, ning pakkumuse koostamisel arvestanud nendega.
	1. Omame pädevust mälestise ning maailmapärandi objektil asuva ehitise konserveerimise ja restaureerimiseks. Vastav pädevus on kajastatud Muinsuskaitse andmebaasis ja MTR-s.
	2. Omame piisavat kogemust nõutavas mahus analoogsete tööde teostamiseks. Tellija kinnituskirjad vastavalt HD nõuetele lisatud (vajadusel). Või: Pakkumuse esitamisel tugineme Paide linnale teostatud töödele.
	3. Pakkumuse koostamisel ja esitamisel oleme arvestanud kõiki hankedokumendi tingimusi ja nõudeid, sh oleme tutvunud objektiga ning sealsete töötingimustega, määranud tegemisele tulevate tööde koosseisu ja mahud, ning arvestanud nendega pakkumuse koostamisel.

**ESITAME OMAPOOLSE PAKKUMUSE**

Summad KM-ta

|  |  |  |  |
| --- | --- | --- | --- |
| Jrk | Nimetus | Kogus | Summa, KM-ta, € |
| 1 | Esimese korruse ühe aknakomplekti restaureerimine | 1 |  |
|  | KOKKU |  |  |
|  | Käibemaks |  |  |
|  | Kokku koos käibemaksuga |  |  |

Aja arvestuses lähtuda kuni 15 aknakomplekti restaureerimisega.

Meie pakkumuse edukaks tunnistamise korral teostame tööd ajavahemikul ………………. töö kestvusega objektil …………… kalendripäeva.

Lisada kasutatava tehnoloogia lühikirjeldus.

Meie pakkumus on jõus 60 päeva alates pakkumuste esitamise lõpptähtajast.

Pakkuja seadusliku või volitatud esindaja nimi: ………………………………….

Esindamise alus …………………………………

Allkiri: \_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_\_\_\_

Lisatud (vajadusel)